CELEX: 22001D0111(16)
Language: mt
Date: 2000-11-10 00:00:00
Title: Deċiżjoni tal-Kumitat Konġunt taż-ŻEE Nru 101/2000 ta' l-10 ta' Novembru 2000 li temenda l-Protokoll 31 għall-Ftehim taż-ŻEE, dwar il-kooperazzjoni f'oqsma speċifiċi barra l-erba' libertajiet

Avviż Legali Importanti

|

22001D0111(16)

Official Journal L 007 , 11/01/2001 P. 0036 - 0037

		Deċiżjoni tal-Kumitat Konġunt taż-ŻEENru 101/2000ta' l-10 ta' Novembru 2000li temenda l-Protokoll 31 għall-Ftehim taż-ŻEE, dwar il-kooperazzjoni f'oqsma speċifiċi barra l-erba' libertajietIL-KUMITAT KONĠUNT TAŻ-ŻEE,Wara li kkunsidra l-Ftehim dwar iż-Żona Ekonomika Ewropea, kif aġġustat bil-Protokoll li jaġġusta l-Ftehim għaż-Żona Ekonomika Ewropea, minn hawn iżjed 'il quddiem issir referenza għalih bħala l-Ftehim, u b'mod partikolari l-Artikoli 86 u 98 tiegħu,Billi:(1) Il-Protokoll 31 għall-Ftehim ġie emendat bid-Deċiżjoni tal-Kumitat Konġunt taż-ŻEE Nru 17/2000 tat-28 ta' Jannar 2000 [1].(2) Huwa xieraq li l-kooperazzjoni tal-Partijiet Kontraenti għall-Ftehim tiġi estiża sabiex tinkludi programm multiannwali għall-promozzjoni ta' sorsi ta' enerġija li jiġġeddu fil-Komunità (Altener) (1998 sa 2002) (Deċiżjoni Nru 646/2000/KE tal-Parlament Ewropew u tal-Kunsill) [2]).(3) Il-Protokoll 31 għall-Ftehim għandu għalhekk jiġi emendat sabiex jippermetti li din il-kooperazzjoni estiża sseħħ sa mill-1 ta' Jannar 2000,IDDEĊIEDA KIF ĠEJ:Artikolu 1L-Artikolu 14 tal-Protokoll 31 għall-Ftehim għandu jiġi emendat kif ġej:1. il-paragrafu l-ġdid li ġej għandu jiddaħħal wara l-paragrafu 2b:"2ċ. Sa mill-1 ta' Jannar 2000, l-Istati ta' l-EFTA għandhom jipparteċipaw fil-programm tal-Komunità li hemm referenza għalih fil-paragrafu 5 (e) u f'azzjonijiet bi qbil miegħu.";2. dan li ġej għandu jiġi miżjud fil-paragrafu 5:"e) 32000 D 0646: Id-Deċiżjoni Nru 646/2000/KE tal-Parlament Ewropew u tal-Kunsill tat-28 ta' Frar 2000 li tadotta programm multiannwali għall-promozzjoni ta' sorsi ta' enerġija li jiġġeddu fil-Komunità (Altener) (1998 sa 2002) (ĠU L 79, tat-30.3.2000, p. 1).";3. il-kliem "paragrafu 5(a), (b), (ċ) u (d)" fil-paragrafu 3 u fil-paragrafu 4 għandu jiġi mibdul bil-"paragrafu 5(a), (b), (ċ), (d) u (e)".Artikolu 2Din id-Deċiżjoni għandha tidħol fis-seħħ nhar il-15 ta' Diċembru 2000, sakemm ikunu saru n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE [3].Għandha tapplika mill-1 ta' Jannar 2000.Artikolu 3Din id-Deċiżjoni għandha tiġi ppubblikata fit-Taqsima taż-ŻEE ta', u fis-Suppliment taż-ŻEE għall-Ġurnal Uffiċjali tal-Komunitajiet Ewropej.Magħmula fi Brussel, fl-10 ta' Novembru 2000.Għall-Kumitat Konġunt taż-ŻEEIl-PresidentG. S. Gunnarsson[1] Ghada mhix ippubblikata fil-Ġurnal Ufficjali.[2] ĠU L 79, tat-30.3.2000, p. 1.[3] Ebda ħtiġiet kostituzzjonali indikati.--------------------------------------------------